stanford-oval/wikipedia huggingface dataset:
Edvard Fredrik Konstantin von Schoultz

Edvard Fredrik Konstantin von Schoultz (27. heinäkuuta 1841 Pietari – 1912 Wloclawek, Veikselin kenraalikuvernementti, Venäjä) oli Venäjän keisarillisessa armeijassa palvellut suomalainen kenraaliluutnantti.
Von Schoultzin vanhemmat olivat eversti Claes Otto Edvard von Schoultz ja Alexandra Karolina Katarina Harthin ja puoliso vuodesta 1867 Lydia Herrmann. Hänen veljestään Karl Lorenz Adalbert von Schoultzista tuli kenraalimajuri. Edvard Fredrik Konstantin von Schoultz tuli oppilaaksi Haminan kadettikouluun 1852 ja määrättiin sieltä 1860 valmistuttuaan luutnanttina palvelukseen 4. tarkk’ampujapataljoonaan, jonka mukana hän osallistui tammikuun kansannousun kukistamiseen Puolassa 1862–1863. Vuoden 1863 lopulla hänet siirrettiin aliluutnanttina Henkivartioväen Liettuan rykmenttiin. Von Schoultz yleni luutnantiksi 1864 ja alikapteeniksi 1866. Seuraavana vuonna hänet määrättiin Puolaan Brzezinyn alueen sotilaskäskynhaltijaksi ja loppuvuodesta myös Olkusjevin alueen sotilaskäskynhaltijaksi. Eron sotilaskäskynhaltijan tehtävistä hän sai lokakuussa 1868.
Vuonna 1869 von Schoultz siirrettiin palvelukseen Simbirskin jalkaväkirykmenttiin ja edelleen Nizevskin jalkaväkirykmenttiin. Hänet ylennettiin everstiluutnantiksi 1872 ja nimitettiin 1877 komentajaksi 27. reservijalkaväkipataljoonaan, jota hän johti Turkin sodassa 1877–1878. Viimeksi mainittuna vuonna hänet ylennettiin everstiksi ja siirrettiin 64. reservijalkaväkipataljoonan komentajaksi, 1884 hänet nimitettiin 32. Krementšugin jalkaväkirykmentin komentajaksi Keski-Ukrainaan. Von Schoultz ylennettiin kenraalimajuriksi 1894 ja määrättiin 12. jalkaväkidivisioonan 1. prikaatin komentajaksi 1895. Eron sotapalveluksesta hän sai kenraaliluutnanttina heinäkuussa 1901.
Reema Lagoo

| Reema Lagoo |
| --- | --- |
 Reema Lagoo vuonna 2011.
Henkilötiedot
Koko nimi:  Nayan Bhadbhade
Syntynyt: 21. kesäkuuta 1958 Bombay, Bombay, Intia
Kuollut: 18. toukokuuta 2017 (58 vuotta) Mumbai, Maharashtra, Intia
Ammatti:  näyttelijä
Puoliso:  Vivek Lagoo  (vih. 1978; k. 2017)
Lapset:  1
Näyttelijä
Aktiivisena:  1964–2017
Aiheesta muualla
IMDb 
AllMovie
Reema Lagoo (oik. Nayan Bhadbhade; 21. kesäkuuta 1958 Bombay – 18. toukokuuta 2017 Mumbai) oli intialainen näyttelijä. Hän näytteli hindin- ja marathinkielisissä elokuvissa sekä televisiossa ja teatterissa. Hänet tunnettiin parhaiten äidillisistä rooleistaan.
Lagoo kuoli sydänkohtaukseen 58-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
Reema Lagoo Internet Movie Databasessa. (englanniksi)
Reema Lagoo Allmoviessa (englanniksi)
Ranskan Grand Prix 1984

Ranskan Prix 1984 oli Formula 1 -sarjan osakilpailu, joka ajettiin 20. toukokuuta 1984 Dijonin radalla Ranskassa. Kilpailun voitti McLarenilla ajanut Niki Lauda, jolle voitto oli kauden toinen.
Aika-ajo

Lauantaina ajetun aika-ajon aikana satoi välillä tihkuen välillä rankemmin. Märällä radalla ja sadekelin renkailla kukaan ei parantanut perjantaina ajamaansa aikaa. Lauantain ajon aikana voitiin vain testata sadekelin renkaita ja autojen säätöjä. Perjantain tulosten mukaan paalupaikan sai Patrick Tambay ajalla 1.02,200. Seuraavat lähtöruudut valtasivat Elio de Angelis, Nelson Piquet, Keijo Rosberg ja Alain Prost.
Kilpailu

Tämä MM-osakilpailu ajettiin pilvipoutaisessa säässä. Patrick Tambay starttasi paalulta johtoon ja pysyi kärkipaikalla kierrokselle 40 saakka, jolloin hän kävi vaihdattamassa renkaat. Johtopaikan sai Niki Lauda kierrokselle 53 asti, jolloin oli hänen vuoronsa käydä varikolla. Tambay otti johdon ja pysyi kärjessä kierrokset 54–62. Niki Laudan taitavuuden ja McLaren-auton hyvyyden ansiosta Lauda meni kärkeen kierroksella 63 ja pysyi johdossa ruutulipulle saakka. Laudan keskinopeus kilpailussa oli 125,535 km/h ja voitto oli hänen uransa 21. GP-voitto.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Niki Lauda | McLaren-TAG | 79 | 1.31.11,951 | 9 | 9 |
| 2 | 15 |  Patrick Tambay | Renault | 79 | + 7,154 | 1 | 6 |
| 3 | 12 |  Nigel Mansell | Lotus-Renault | 79 | + 23,969 | 6 | 4 |
| 4 | 28 |  René Arnoux | Ferrari | 79 | + 43,706 | 11 | 3 |
| 5 | 11 |  Elio de Angelis | Lotus-Renault | 79 | + 1.06,125 | 2 | 2 |
| 6 | 6 |  Keke Rosberg | Williams-Honda | 78 | + 1 krs. | 4 | 1 |
| 7 | 7 |  Alain Prost | McLaren-TAG | 78 | + 1 krs. | 5 |   |
| 8 | 5 |  Jacques Laffite | Williams-Honda | 78 | + 1 krs. | 12 |   |
| 9 | 2 |  Teo Fabi | Brabham-BMW | 78 | + 1 krs. | 17 |   |
| 10 | 26 |  Andrea de Cesaris | Ligier-Renault | 77 | + 2 krs. | 26 |   |
| 11 | 18 |  Thierry Boutsen | Arrows-BMW | 77 | + 2 krs. | 14 |   |
| 12 | 24 |  Piercarlo Ghinzani | Osella-Alfa Romeo | 74 | + 5 krs. | 25 |   |
| 13 | 10 |  Jonathan Palmer | RAM-Hart | 72 | + 7 krs. | 21 |   |
| DSQ | 3 |  Martin Brundle | Tyrrell-Ford | 76 | Hylättiin | 23 |   |
| Kesk. | 21 |  Mauro Baldi | Spirit-Hart | 61 | Moottori | 24 |   |
| Kesk. | 16 |  Derek Warwick | Renault | 53 | Kolari (Surer) | 7 |   |
| Kesk. | 17 |  Marc Surer | Arrows-Ford | 51 | Kolari (Warwick) | 19 |   |
| Kesk. | 23 |  Eddie Cheever | Alfa Romeo | 51 | Moottori | 16 |   |
| Kesk. | 19 |  Ayrton Senna | Toleman-Hart | 35 | Turbo | 13 |   |
| Kesk. | 27 |  Michele Alboreto | Ferrari | 33 | Moottori | 10 |   |
| Kesk. | 20 |  Johnny Cecotto | Toleman-Hart | 22 | Turbo | 18 |   |
| Kesk. | 22 |  Riccardo Patrese | Alfa Romeo | 15 | Moottori | 15 |   |
| Kesk. | 1 |  Nelson Piquet | Brabham-BMW | 11 | Turbo | 3 |   |
| DSQ | 4 |  Stefan Bellof | Tyrrell-Ford | 11 | Hylättiin | 20 |   |
| Kesk. | 14 |  Manfred Winkelhock | ATS-BMW | 5 | Kytkin | 8 |   |
| Kesk. | 9 |  Philippe Alliot | RAM-Hart | 4 | Sähköt | 22 |   |
Muuta

Paalupaikka: Patrick Tambay – 1.02,200
Nopein kierros: Alain Prost – 1.05,257 (kierroksella 59)
Osellan 50:s Grand Prix
Michelinin 100:s Grand Prix
Dijonin kilpailu radioitiin suorana lähetyksenä Rinnakkaisella selostajana Höyry Häyrinen.
Tilanne kuljettajien MM-sarjassa

| Sija | Kuljettaja | Pisteet |
| --- | --- | --- |
| 1 | Alain Prost | 24 |
| 2 | Niki Lauda | 18 |
| 3 | René Arnoux | 13 |
|   | Derek Warwick | 13 |
| 5 | Elio de Angelis | 12 |
| 6 | Keijo Rosberg | 10 |
| 7 | Michele Alboreto | 9 |
| 8 | Patrick Tambay | 7 |
| 9 | Nigel Mansell | 4 |
| 10 | Eddie Cheever | 3 |
|   | Riccardo Patrese | 3 |
|   | Stefan Bellof | 3 |
| 13 | Martin Brundle | 2 |
|   | Andrea de Cesaris | 2 |
| 15 | Thierry Boutsen | 1 |
|   | Ayrton Senna | 1 |
Eleazar de Carvalho

Eleazar de Carvalho (28. kesäkuuta 1912 Iguatu – 12. syyskuuta 1996 São Paulo) oli brasilialainen kapellimestari.
Carvalho syntyi Iguatussa, Cearássa ja opiskeli Sergei Koussevitskin johdolla. Hän toimi vuosina 1963–1968 Saint Louisin sinfoniaorkesterin ylikapellimestarina. Hän johti myös Brasilian sinfoniaorkesteria ja São Paulon osavaltion sinfoniaorkesteria. Hänen oppilaitaan olivat muiden muassa Claudio Abbado, Seiji Ozawa, Charles Dutoit, David Zinman, Zubin Mehta, Gustav Meier ja José Serebrier .
Carvalho kuoli pitkän sairauden jälkeen kotonaan São Paulossa vuonna 1996.
Aiheesta muualla

Wikimedia Commonsissa on kuvia tai muita tiedostoja aiheesta .
Reborn…

| Reborn… Damnation |
| --- | --- | --- |

Studioalbumin tiedot
 Äänitetty : 1995
 Julkaistu: kesäkuussa 1995
 Formaatti: CD, c-kasetti
 Tuottaja(t): Damnation Chris
 Tyylilaji: death metal
 Kesto: 37.53
 Levy-yhtiö: Pagan Records
Damnationin muut julkaisut
| Forbidden Spaces 1994 | Reborn… 1995 | Rebel Souls 1996 |
Reborn… on puolalaisen death metal -yhtye Damnationin ensimmäinen studioalbumi, joka on julkaistu vuonna 1995.
Kappaleet

Pagan Prayer / The Antichrist – 3.49
The Land of Degradation – 4.35
Leaving into New Reality – 3.46
From Broken Cross (Bleeding Jesus) / Time of Prophets – 6.01
Infestation / Maldoror Is Dead – 4.55
Forbidden Spaces – 4.36
The Rulling Truth – 5.17
Behind the Wall of Tears – 3.49
Reborn… – 1.05
Kokoonpano

Les – laulu, kitara, basso
Bart – kitara
Varien – rummut
Aiheesta muualla

Reborn… Discogsissa. (englanniksi)
Albumi Reborn… Encyclopaedia Metallum -sivustolla (englanniksi)
Porsche 991

| Porsche 991 |
| --- | --- |
 Porsche 911 Carrera 2011 Tokyo Motor Show
Valmistustiedot
Valmistusmaa:   Saksa (Stuttgart)
Valmistaja:  Porsche
Valmistusvuodet:  2012–
Korimalli:  2-ovinen coupe 2-ovinen targa 2-ovinen avoauto
Luokka:  S-segmentti
Muotoilija:  Michael Mauer
Edeltäjä:  Porsche 997
Tekniset tiedot
Henkilöluku:  2+2 2 (GT3)
Iskutilavuus:  3.4L B6 3.8L B6 3.8L B6 Turbo 4.0L B6
Teho:  257 kW/350 hv - 412 kW/560 hv
Vetotapa:  Takamoottori, takaveto tai neliveto
Vaihteisto:  7-vaihteinen manuaali 7-vaihteinen PDK-kaksoiskytkinautomaatti
Kulutus:  8,2L/100 km yhdistetty (991 Carrera PDK)
Mitat
Massa:  1 380 kg (Carrera) 1 605 kg (Turbo) 1 430 kg (GT3)
Pituus:  449,1 cm (Carrera) 450,6 cm (Turbo) 454,5 cm (GT3)
Leveys:  180,8 cm (Carrera) 188,0 cm (Turbo) 185,2 cm (GT3)
Korkeus:  130,3 cm (Carrera) 129,6 cm (Turbo) 126,9 cm (GT3)
Porsche 991 on valmistajansa käyttämä tunnus seitsemännen sukupolven 911-mallista. Malli esiteltiin Frankfurtin autonäyttelyssä syyskuussa 2011 ja se korvasi mallia edeltäneen 997-sukupolven auton. Auton rakenne on kokonaan uusi. 991-mallin muotokieli pysyttelee edeltäjiensä tapaan uskollisena alkuperäiselle vuoden 1963 mallille.
Selkeimmin 991 erottuu edeltäjästään 10 cm pidemmän akselivälin tuoman ryhdikkyyden kautta. Myös pituus on kasvanut mallista riippuen noin 7 cm. Suhteellisesti edempänä sijaitseva etuakseli on mahdollistanut paremman painonjakauman sekä kaarreajokäytöksen. Korkealujuusterästen, komposiittien ja alumiinien käyttö on mahdollistanut malliston keventämisen kautta linjan (mm. Carrera 1 380 kg, Turbo PDK 1 605 kg).
Mallisto

Mallisto on edellisen sukupolven tapaan varsin laaja ja monimuotoinen. Edettäessä Carrerasta ja Carrera S:stä eteenpäin, on asiakkaalla mahdollisuus valita suorituskykyisempiä malliversioita joko Gran Turismo- tai kilpa-automaisempina. Ensin mainittuja edustavat Turbot ja viimeksi mainittuja GT3-mallit. Tarjolla on ensimmäistä kertaa kolme eri korileveyttä. Peruskoria käyttävät muun muassa Carrera ja Carrera S, niin kutsuttua leveää koria käyttävät muun muassa Carrera 4 ja 4S ja 997-mallisarjasta poiketen nyt myös GT3. 991-mallisukupolvessa Turbon ja Turbo S:n kori on kaikkia edellä mainittuja malleja leveämpi.
Ympäristötehokkuus on ensimmäistä kertaa valittu yhdeksi suunnittelun peruslähtökohdista. Tämä näkyy mm. start-stop-automatiikan, coasting-rullaustoiminnon sekä sähköisen ohjaustehostimen hyödyntämisessä.. Tehdas tarjoaa lisäksi kaikkiin käytössä oleviin 991-mallisukupolven autoihin Tequipment-jälkivarusteluohjelman. Ohjelman kautta on mahdollista asennuttaa jälkikäteen lisävarustelistan varusteita alkuperäisinä tehdasosina. Ohjelma tarjoaa päivitysmahdollisuuksia auton ulkokuoreen, sisustan osiin ja materiaaleihin, audio- ja kommunikaatiolaitteisiin sekä suorituskykyyn.[lähde? ]
Mallisto > 911 Carrera, Carrera S ja Carrera GTS

Malliston perusta on coupe-korinen 911 Carrera, joka on tarjolla PDK-automaattina sekä ensimmäisenä kaupallisena sovelluksena myös 7-portaisella manuaalivaihteistolla. 7. vaihde on ylivaihde, joka voidaan kytkeä vain 5. tai 6. vaihteen ollessa ensin valittuna. Carreran voimanlähde on 3,4-litrainen vastaiskumoottori, joka saavuttaa 350 hevosvoiman maksimitehonsa 7 400 minuuttikierroksen käyntinopeudella. Vääntömomentti on 390 nm/5 600rpm. Moottori tarjoaa yhden korkeimmista vapaastihengittävien bensiinikäyttöisten nelitahtien ominaisväännöistä saavuttaen 114 nm/litra tason. Vakiorengastus on 19-tuumainen.
911 Carrera S on vastaavasti tarjolla manuaalina sekä automaattivaihteisena ja rengastus on vakiovarusteisena 20-tuumainen. S-mallien olennaisin ero Carreraan on 3,8-litrainen moottori, jonka huipputeho on 400 hevosvoimaa Carreraa vastaavalla 7 400 rpm käyntinopeudella. Voimanlähteen vääntömomentti on 440 nm/5 600rpm ominaisväännön ollessa erittäin korkea 116 nm/litra. Carrera S voidaan varustaa myös Suomessa 26 000 euron lisähintaan PowerKit-tehopaketilla. Tällöin vapaastihengittävä moottori saavuttaa Carrera GTS:n tavoin korkealla käyntinopeusalueella suuremman tehon, huippuarvon ollessa 430 hv.
911 Carrera GTS asettuu Carrera S:n ja GT3:n väliin. GTS-malliin on valittu laajalta lisävarustelistalta vakioksi useita optioita, joista merkittävimpiä ovat mm. 430hv PowerKit-moottoriversio, PASM, Sport Chrono sekä avattavilla läpillä varustettu Sport-pakoputkisto. Lisäksi 20" vanteissa on GT3:n tapaan moottoriurheilutyyppinen yhden pultin kiinnitys. GTS on ainoa Carrera, jossa myös takavedon saa yhdistettynä leveään koriversioon.
Vastaaviin voimanlähteisiin perustuvat nelivetoiset, leveäkoriset mallit Carrera 4, Carrera 4S ja Carrera GTS. Edestä päin nelivetoiset mallit eroavat takavetoisista keulan ilmanottoaukkojen osalta. Takaa nelivetoisen tunnisteena on leveän korin ohella amerikkalaishenkinen leveä valolista, joka yhdistää vertikaalisesti takavaloklusterit.
Mallisto > 911 Carrera Cabriolet

Ensimmäinen Porsche 911 Cabriolet esiteltiin 1982. Helmikuussa 2012 esiteltiin avokoriset 991-mallisukupolven Carrera Cabrioletit. Coupe-mallia vastaavat 3,4- ja 3,8-litraiset vapaastihengittävät moottorit ovat tarjolla vaihtoehtoina. Vastaavasti tuli tarjolle myös leveäkorisia nelivetomalleja 911 Carrera Cabriolet 4 ja 4S.
Kangaskatto jäljittelee uuden rakenteen ansiosta Coupé-korin muotoa entistä tarkemmin. Kattoa voidaan operoida ajoneuvon liikkuessa 50 km/h nopeuteen asti ja se sulkeutuu tarvittaessa 13 sekunnissa. Rakenne perustuu kolmeen magnesiumista valmistettuun elementtiin ja kiinteään lasiseen takaikkunaan, joka on  aiempaa kevytrakenteisempi ja hiljaisempi. Sähkökäyttöinen tuulensuoja on heti etuistuinten takana, aukeaa kahdessa sekunnissa ja sitä voidaan operoida aina 120 km/h nopeuteen saakka. Avomallit ovat kautta malliston vain 70 kg vastaavia Coupé-malleja painavampia.[lähde? ]
Mallisto > 911 Targa

2014 esitellyt 3,4- ja 3,8-litraiset Targa-mallit ovat aina nelivetoisia. Korimallin historia alkaa jo vuodesta 1965 ja nimi juontaa juurensa italialaisesta Targa Florio-autokilpailusta. Mallissa on keskiosastaan avautuva katto ja sen voidaan ajatella sijoittuvan coupe- ja cabriolet-korimallien väliin. 991 palaa alkuperäiseen poikittaisella alumiinipalkilla varustettuun targa-muotoon, joka viimeksi nähtiin mallissa 964.
Katon avausmekanismi on täysin uusi. Kangasmateriaalista valmistettu katto voidaan avata tai sulkea 20 sekunnissa ajoneuvon ollessa paikoillaan. Kun katto on auki, kattopala on paino-optimoidusta turvalasista valmistetun takaikkunan alla säilössä. Targa-mallit ovat 90 kg painavampia kuin vastaavat nelivetoiset Carrera-mallit.
Mallisto > 911 Turbo ja Turbo S

991 Turbo on tarjolla coupena ja avoautona. 3,8-litrainen, muuttuvalla turbiinigeometrialla ja suoraruiskutuksella varustettu voimanlähde kehittää 520 hv/383 kW käyntinopeusalueella 6 000-6 500rpm. Maksimivääntö 660 nm on tarjolla laajalla kierrosalueella alkaen 1 900rpm tasolta. Auto on varustettu nelipyöräohjauksella, joka parantaa ohjautuvuutta pienissä nopeuksissa ja vakauttaa ajoa korkeissa nopeuksissa. 991 Turbon huippunopeus on 315 km/h ja kiihtyvyys 0–100 km/h on vain 3.4s (Sport Chrono 3.2s). Vakiovarustus kattaa muun muassa täysnahkasisustan, SportDesign-ohjauspyörän rattivaihtein, Porsche Communication Management (PCM)-moduulin sekä Bose-äänentoiston.
Myös 991 Turbo S on tarjolla kahtena edellä mainittuna korimallina. 3,8-litraisen voimanlähteen teho on nostettu lukemaan 560hv/412 kW. Maksimivääntö on 700 nm ja Sport Chrono-paketin yhteydessä yliahtotoiminnolla lyhytaikaisesti 750 nm. Mallistonsa rivakimpana kulkineena 991 Turbo S saavuttaa 318 km/h huippunopeuden ja kiihtyy 0–100 km/h 3.1s. Vakiovarustukseen kuuluvat muun muassa keraamiset jarrut, 3-vaiheisesti säädettävä etusiipi Porsche Active Aerodynamics sekä yksipistekiinnitteiset pyörät GT3:n ja GTS:n tapaan. Mallin ulkoisiin tunnusmerkkeihin kuuluvat muun muassa SportDesign sivupeilit sekä mustakromatut pakoputkiston ulostulot.
Mallisto > 911 GT3

Rata-automainen 991 GT3 on uusiutunut merkittävästi. Konseptin filosofia on kuitenkin entinen: kevyt, teräväliikkeinen ja rata-ajo-orientoitunut erikoismalli, joka on valmis tinkimään mukavuuksista suorituskyvyn nimissä. GT3 on ensi kertaa varustettu suoraruiskutteisella 475 hevosvoiman moottorilla, legendaarisen Hans Mezgerin suunnitteleman moottorin poistuttua tuotannosta. Mainittu teho saavutetaan 9 000 minuuttikierroksen käyntinopeudella. 440 nm maksimivääntö on sama kuin vastaavan iskutilavuuden omaavassa Carrera S-mallissa, mutta saavutetaan 650rpm korkeammalla 6 250rpm käyntinopeudella.
Jousitus on 30mm matalampi kuin Carrerassa ja 20-tuumaiset vanteet kiinnitetään yhdellä pultilla moottoriurheiluperinteiden mukaisesti. Auto on varustettu myös nelipyöräohjauksella, dynaamisilla moottorintuilla sekä Porsche Torque Vectoring Plus järjestelmällä, joka ohjaa enemmän voimaa kaarteessa ulommalle takapyörälle edesauttaakseen ohjautuvuutta. Ohjaustehostin on muiden 991-mallien tapaan elektromekaaninen, aiemmasta hydraulisesta toteutuksesta on luovuttu.
GT3:n huippunopeus on 315 km/h ja kiihtyvyys 0–100 km/h 3,5 sekuntia. Arvo on 0,6s nopeampi kuin 997-mallissa. Paino/teho -suhde on 3,01 kg/hv.
Porsche joutui alkuvuodesta 2014 kutsumaan kaikki 991 GT3-autonsa tehtaalle moottoriin liittyvän ongelman johdosta.
Moottorit

Kaikissa 991-mallin autoissa on kuusisylinterinen suoraruiskutteinen bokserimoottori. 3,4-litrainen on täysin uusi ja 3,8-litrainen on jatkokehitetty 997-mallin vastaavankokoisesta voimanlähteestä.[lähde? ]
|   | Carrera  | Carrera S  | Carrera Cabriolet  | Carrera S Cabriolet  | Carrera 4  | Carrera 4S  | Turbo  | Turbo S  |
| --- | --- | --- | --- | --- | --- | --- | --- | --- |
| Moottori | Vapaastihengittävä | Vapaastihengittävä | Vapaastihengittävä | Vapaastihengittävä | Vapaastihengittävä | Vapaastihengittävä | Turboahdettu | Turboahdettu |
| Iskutilavuus | 3 436 cm3 | 3 800 cm3 | 3 436 cm3 | 3 800 cm3 | 3 436 cm3 | 3 800 cm3 | 3 800 cm3 | 3 800 cm3 |
| Teho | 350 hv   (257 kW) | 400 hv   (294 kW) | 350 hv   (257 kW) | 400 hv   (294 kW) | 350 hv   (257 kW) | 400 hv   (294 kW) | 520 hv   (383 kW) | 560 hv   (412 kW) |
| Vääntömomentti | 390 Nm @ 5600 rpm | 440 Nm @ 5600 rpm | 390 Nm @ 5600 rpm | 440 Nm @ 5600 rpm | 390 Nm @ 5600 rpm | 440 Nm @ 5600 rpm | 660 Nm @ 1900 rpm | 700 Nm @ 2100 rpm |
| Kiihtyvyys 0–100 km/h | 4,8 / 4,6 / 4,4 s | 4,5 / 4,3 / 4,1 s | 5,0 / 4,8 / 4,6 s | 4,7 / 4,5 / 4,3 s | 4,9 / 4,7 s | 4,5 / 4,3 s | 3,4 / 3,2 s | 3,1 s |
| Vetotapa | Takaveto | Takaveto | Takaveto | Takaveto | Neliveto | Neliveto | Neliveto | Neliveto |
| Kulutus   (yhdistetty) | 9,0 / 8,2   ℓ/100 km | 9,5 / 8,7   ℓ/100 km | 9,2 / 8,4   ℓ/100 km | 9,7 / 8,9   ℓ/100 km | 9,3 / 8,6   ℓ/100 km | 9,9 / 9,1   ℓ/100 km | 9,7   ℓ/100 km | 9,7   ℓ/100 km |
| Hiilidioksidipäästöt | 212 / 194 g/km | 224 / 205 g/km | 217 / 198 g/km | 229 / 210 g/km | 219 / 203 g/km | 234 / 215 g/km | 227 g/km | 227 g/km |
| Omapaino (DIN) | 1 380 / 1 400 kg | 1 395 / 1 415 kg | 1 450 / 1 470 kg | 1 465 / 1 485 kg | 1 430 / 1 450 kg | 1 445 / 1 465 kg | 1670 kg | 1680 kg |
Huomautukset: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31  PDK  1 2 3 4 5  PDK Sport Chrono Plus
Palkinnot

Porsche 991 on saanut World Performance Car 2012-palkinnon. Porsche 991 GT3 voitti saman palkinnon vuonna 2014.
Aiheesta muualla

Porschen Suomen kotisivut
Porschen viralliset kotisivut
2012 Porsche 911 - Hot Weather Testing in South Africa
2012 Porsche Carrera 991 - First drive in South Africa (Arkistoitu – Internet Archive)
Porsche
| --- | --- |
Nykyiset mallit:   911 (991)  Boxster  Cayman  Cayenne  Macan  Panamera  Taycan 
Entiset mallit:   356  550 Spyder  924  924  928  944  959  964  968  Carrera GT 
Konseptit:   114  356/695 (911 prototyyppi)  901 (911 prototyyppi)  916 (litteä-6 914)  959 prototyyppi  942  969  Panamericana  989  Varrera  Boxster Konsepti  Carrera GT Konsepti  E2 
Kilpa-autot:   64  360 Cisitalia  550  718  787  804 (F1)  904  906  907  908  909  910  914-6 GT  917  934  935  936  953  956  961  962  911 GT1  911 GT3  RSRPorsche 911 GT3 Cup  RS Spyder  919 Hybrid 
Traktorit:   Type 110  AP Series  Junior  Standard  Super  Master  312  108F  R22  AP16 
Porsche 991 Carrera
Porsche 991 Carrera GTS
Porsche 991 Carrera 4 Cabriolet
Porsche 991 Targa 4
Porsche 991 Turbo S
Porsche 991 GT3
Ekokatastrofi

Ekokatastrofi tai ympäristökatastrofi tarkoittaa maailmanlaajuista tai ainakin laajamittaista ekosysteemin luhistumista. Puhekielessä sillä viitataan usein ympäristöön kohdistuviin suuronnettomuuksiin, kuten öljytankkerin karilleajoon. Tunnettuja ekokatastrofeja ovat olleet muiden muassa Tšernobylin ydinvoimalaonnettomuus vuonna 1986, Bhopalin hyönteismyrkkytehtaan onnettomuus vuonna 1984 ja Meksikonlahden öljyonnettomuus vuonna 2010.
Aiheesta muualla

Wikimedia Commonsissa on kuvia tai muita tiedostoja aiheesta .
Ympäristökatastrofi saavutti huippunsa: Araljärven pääallas kuivui kokonaan (29.9.2014) (yle.fi)
USA:n historian suurin ympäristökatastrofi – Oikeus: Täysin tietoinen riski (9/2014) (uusisuomi.fi)
Eric Dutton

| Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Maa:   Yhdistynyt kuningaskunta> Miesten haavipallo. |
| --- | --- | --- | --- |
|  Hopeaa | Lontoo 1908 | haavipallo |  |
Eric Ogden Dutton (26. heinäkuuta 1883 Chorlton-cum-Hardy – 29. maaliskuuta 1968 Cheshire) oli brittiläinen haavipalloilija ja olympiamitalisti. Hän kuului Ison-Britannian hopeaa saaneeseen joukkueeseen Lontoon kesäolympialaisissa 1908.
Rasmus Dahlin

| Rasmus Dahlin |
| --- | --- |

Henkilötiedot
Syntynyt: 13. huhtikuuta 2000 (ikä 24) Trollhättan, Ruotsi
Kansalaisuus:   Ruotsi
Jääkiekkoilija
Lempinimi:  Härkä
Pelipaikka:  puolustaja
Maila:  vasen
Pituus:  190 cm
Paino:  94 kg
Seura
Seura:  Buffalo Sabres
Sarja:  NHL
Pelinumero:  26
Pelaajaura
Pääsarjaura:  2016–
Aik. seurat:  Frölunda HC (SHL)
NHL-varaus:  1. varaus, 2018 Buffalo Sabres
Rasmus Dahlin (s. 13. huhtikuuta 2000 Trollhättan) on ruotsalainen jääkiekkoilija, joka edustaa NHL-liigassa pelaavaa Buffalo Sabresia. Hän toimii joukkueen kapteenina. Kun Dahlin oli 16-vuotias, hänestä tuli ensimmäinen 2000-luvulla syntynyt pelaaja Ruotsin korkeimmalla sarjatasolla. Saman kauden aikana hänestä tuli myös ensimmäinen 2000-luvulla syntynyt pelaaja, joka on tehnyt tehopisteen nuorten maailmanmestaruuskilpailuissa.
Dahlin valittiin odotusten mukaisesti ensimmäisenä vuoden 2018 NHL:n varaustilaisuudessa.
Ura > Seuraura

Ensimmäisen kerran Dahlin nousi Frölunda HC:n pelaavaan kokoonpanoon kaudella 2016–2017. Lokakuussa 2016 hänestä tuli ensimmäinen 2000-luvulla syntynyt pelaaja SHL-liigassa. Pelatessaan Karlskronaa vastaan kuukautta myöhemmin Dahlin teki ensimmäisen maalinsa. Samalla hänestä tuli historian toiseksi nuorin Ruotsin pääsarjassa maalin tehnyt pelaaja. Ennen marraskuuta Dahlin oli saanut vastaanottaa ainoastaan Ruotsin valtion määrittelemää minimipalkkaa (150 euroa kuukaudessa). Saatuaan kuitenkin tarpeeksi SHL-otteluita tililleen hän sai oikeuden ensimmäiseen tulokassopimukseensa.
Dahlin siirtyi heti kaudeksi 2018–2019 NHL:ään ja teki tulokaskaudellaan 44 pistettä 82 ottelussa. Kauden jälkeen hän oli ehdolla parhaalle tulokkaalle annettavaan Calder Memorial Trophyyn. Dahlinin pistesaldo oli kahden kauden jälkeen 84 pistettä. Puolustajista enemmän pisteitä alle 20-vuotiaana on koko NHL-historiassa tehnyt vain Phil Housley. Syyskuussa 2021 Dahlin teki Sabresin kanssa kolmen vuoden mittaisen ja yhteensä 18 miljoonan dollarin arvoisen jatkosopimuksen. Elokuussa 2023 Dahlin teki Sabresin kanssa kahdeksan vuoden mittaisen ja yhteensä 88 miljoonan dollarin arvoisen jatkosopimuksen. Syyskuussa 2024 Dahlin nimettiin joukkueen kapteeniksi.